VENDIM
Nr. 390, datë 13.5.2020

PËR MIRATIMIN E NDRYSHIMIT TË STATUSIT, NGA KATEGORIA E RESURSIT “TOKË BUJQËSORE” NË “TOKË URBANE”, TRUALL, TË NJË SIPËRFAQEJE TË PASURISË ME NUMËR 242/2, ZONA KADASTRALE 1031, BASHKIA DURRËS
 
 Në mbështetje të nenit 100 të Kushtetutës dhe të pikës 5/2, të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave 

VENDOSI:

1. Miratimin e ndryshimit të statusit, nga kategoria e resursit “tokë bujqësore” në “tokë urbane”, truall, për sipërfaqen prej 150 m2, pjesë e pasurisë me numër 242/2, zona kadastrale 1031, Bashkia Durrës, sipas certifikatës së pasurisë, hartës treguese dhe lidhjes nr. 1, bashkëlidhur këtij vendimi. 
2. Drejtoria e Administrimit dhe e Mbrojtjes së Tokës, qarku Durrës, të pasqyrojë në dokumentacionin kadastral (LN) ndryshimin e resursit, nga “tokë bujqësore” në “tokë urbane”, truall, për sipërfaqen prej 150 m2, pjesë e pasurisë me numër 242/2, zona kadastrale 1031, Bashkia Durrës.
3. Ngarkohen Ministria e Bujqësisë dhe Zhvillimit Rural, Këshilli i Qarkut Durrës dhe Drejtoria Vendore e Agjencisë Shtetërore të Kadastrës Durrës për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

	Nr. rend
	Qarku
	Bashkia
	Zona kadastrale
	Adresa e pasurisë
	Numri i pasurise
	Sipërfaqja m2
	Sip. ndërtimore    m2
	Emërtimi i strukturës

	1
	Durrës 
	Durrës
	1031 
	Arapaj
	242/2
	1310
	150

(kthehet ne truall)
	Strukturë me aktivitet prodhimin dhe përpunimin e ullirit, 1 kat.

